വാക്സിനെടുത്തതിനു പിന്നാലെ കിടപ്പിലായ വീട്ടമ്മക്ക് ബി.പി.എല് കാര്ഡ് കൊച്ചി: കോവിഡ് വാക്സിനെടുത്തതിനു പിന്നാലെ അരക്കു കീഴെ തളര്ന്ന വീട്ടമ്മക്ക് സൗജന്യ ചികിത്സക്കായി ബി.പി.എല് റേഷന് കാര്ഡ് ലഭിച്ചു. തമ്മനം സ്വദേശി സലാഹുദ്ദീെന്റ ഭാര്യ ബുഷ്റയാണ് 49 വാക്സിനേഷെന്റ പ്രത്യാഘാതമെന്നോണം ട്രാന്സ്വേഴ്സ് മയലൈറ്റിസ് അനുഭവിക്കുന്നത്. ഇതുസംബന്ധിച്ച് ദിവസങ്ങള്ക്കു മുമ്ബ് മാധ്യമം വാര്ത്ത നല്കിയിരുന്നു. ഒപ്പം, പ്രദേശത്തെ രാഷ്ട്രീയ നേതാക്കളും ഇടപെട്ടു.തുടര്ന്നാണ് ഇവര്ക്ക് തിരുവനന്തപുരം ശ്രീചിത്രയില് സൗജന്യ ചികിത്സ ലഭ്യമാക്കാന് ബി.പി.എല് കാര്ഡ് ലഭിച്ചത്. കോവിഡ് മൂലം സാമ്ബത്തിക പ്രയാസമനുഭവിക്കുന്ന കുടുംബം കാര്ഡ് മാറ്റിത്തരാന് അധികൃതര്ക്ക് അപേക്ഷ നല്കിയിരുന്നു. സി.പി.ഐ വെണ്ണല ലോക്കല് സെക്രട്ടറി കെ.പി. ആല്ബര്ട്ട് ഇക്കാര്യം ഭക്ഷ്യ, സിവില് സപ്ലൈസ് മന്ത്രി ജി.ആര്. അനിലിെന്റ ശ്രദ്ധയില്പെടുത്തിയിരുന്നു. മന്ത്രിയും വിഷയത്തിലിടപെട്ടു. ജില്ല സപ്ലൈ ഓഫിസര് പി.ആര്. ജയചന്ദ്രന്, സിറ്റി റേഷനിങ് ഓഫിസര് ജോസഫ് ജോര്ജ് എന്നിവരാണ് ബുഷ്റയുടെ വീട്ടിലെത്തി പുതിയ റേഷന് കാര്ഡ് കൈമാറിയത്.